Motorola se pregătește să lanseze seria Edge 50. Cu ce caracteristici vine
Motorola se pregătește să își extindă portofoliul de smartphone-uri cu lansarea noii generații din seria Edge, programată pentru data de 16 aprilie 2024. Anunțul oficial a fost făcut printr-o postare pe platforma de socializare X (fostul Twitter), unde compania a utilizat sloganul “Intelligence Meets Art”, sugerând astfel că noile dispozitive vor beneficia de funcții avansate de inteligență artificială, în special în ceea ce privește sistemul de camere.